**Прочетете внимателно казуса. Анализирайте казуса като приложите методологията за етичен анализ. Подробно информацията относно курсовата задача *Анализ на казус* можете да намерите в секция *6 Семинари и курсови работи: Задание за анализ на казус* в Системата Дистанционното Обучение.**

**Казус 6:** Г-жа Л.М., 39-годишна и г-н Н.М., женени от 2 години, идват в клиника за in-vitro фертилизация придружени от О.М., 21-годишна дъщеря на Н.М. от първия му брак. Г-жа Л.М. не може да износи бременност по медицински причини и семейството е стигнало до идеята О.М. да влезе в ролята на сурогатна майка. При индивидуалната среща с О.М. тя заявява, че иска баща й и втората й майка да имат дете, за да не се разпадне връзката им; бременността не би била финансово бреме за нея, тъй като живее с баща си в последната година от колежанското си образование.